อนุสัญญาชวานปี๋

**อนุสัญญาชวานปี๋** (; ) เป็นความตกลงอย่างไม่เป็นทางการที่ทำขึ้นโดยผู้แทนทั้งสองฝ่ายของทางการอังกฤษและจีน ซึ่งก็คือเซอร์ชาลส์ เอลเลียตทูตจากทางอังกฤษและฉีช่านผู้แทนจากราชสำนักชิง ในระหว่างสงครามฝิ่น โดยการพูดคุยได้ประสบความสำเร็จในระดับหนึ่งและมีการทำข้อตกลงความเข้าใจขึ้นใช้อย่างเป็นทางการในวันที่ 20 มกราคม 1841 อย่างไรก็ตามรัฐบาลทั้งสองชาติได้ปฏิเสธการใช้งานอนุสัญญาฉบับนี้ โดยทางอังกฤษมองว่าข้อเรียกร้องที่ทางเซอร์ชาลส์ เอลเลียตมอบให้แก่ทางจีนนั้นน้อยและโอนอ่อนมากเกินไป ในขณะที่จักรพรรดิเต้ากวงก็มองว่าการยอมรับอนุสัญญาของฉีช่านนั้นยอมให้พวกฝรั่งหัวแดงมากเกินไป สุดท้ายตัวแทนทั้งสองคนก็ถูกปลดออกและแทนที่ด้วยคณะทูตใหม่มาพูดคุยกันในเวลาต่อมา

แม้ว่าอนุสัญญาชวานปี๋จะไม่เป็นที่ยอมรับ แต่ทว่าเนื้อความภายในอนุสัญญานี้ก็เป็นรากฐานและมีบางความต้องการเขียนลงไปในสนธิสัญญานานกิงที่มีการร่างและทำข้อตกลงขึ้นในปี 1842

## ภูมิหลัง

ในปี 1839 ความขัดแย้งระหว่างอังกฤษกับจีนรุนแรงขึ้นมาในเรื่องการค้าฝิ่น สุดท้ายความขัดแย้งนั้นได้ระเบิดออกมาจนเกิดเป็นสงครามฝิ่นครั้งที่ 1 ในที่สุด ซึ่งในช่วงสงครามนั้นด้วยประสิทธิภาพและอาวุธที่เหนือกว่าของทางอังกฤษ ทำให้ทางอังกฤษสามารถบีบบังคับให้ทางจีนต้องมาพูดคุยเพื่อหาทางออกและผลประโยชน์ของอังกฤษอย่างไม่มีเงื่อนไข ในการนี้รัฐมนตรีต่างประเทศของสหราชอาณาจักร ลอร์ดพาเมอร์สตัน ได้ส่งชาลส์ เอลเลียตเข้ามาเป็นตัวแทนผู้มีอำนาจเต็มในการพูดคุยหาข้อยุติในการทำสงครามกับจีน

เอลเลียตเดินทางมายังจีนในช่วงครึ่งหลังของปี 1840 โดยได้มีการทำการพูดคุยกับฉีช่านผู้ปกครองมณฑลกวางตุ้งในเวลานั้น โดยเอลเลียตได้แสดงความต้องการของอังกฤษในการครอบครองพื้นที่ติดทะเลที่ทางอังกฤษจะสามารถชักธงอังกฤษขึ้นเหนือดินแดนนั้น และสามารบริหารกิจการภายในของพื้นที่นั้นได้เอง เหมือนที่ฝรั่งชาติอื่นทำกับมาเก๊า อย่างไรก็ตามความต้องการครั้งแรกที่มีการพูดคุยไม่สัมฤทธิ์ผล ทางอังกฤษจึงตัดสินใจใช้กำลังทหารเข้ากดดันด้วยการยึดบริเวณปากแม่น้ำกวางตุ้งเอาไว้ สุดท้ายตัวแทนของจีนอย่างฉีช่านก็ต้องยอมเจรจาและยอมรับข้อตกลงของทางเอลเลียต

ในวันที่ 11 มกราคม ฉีช่านได้ยอมรับความต้องการของทางอังกฤษ ‘ที่ต้องการดินแดนชายฝั่งทะเลทางตอนใต้ของจีน’ ต่อมาเขายื่นข้อเสนอให้แก่เอลเลียตว่าทางอังกฤษต้องการบริเวณไหนระหว่างฮ่องกงหรือเกาลูน ซึ่งทางเอลเลียตได้เขียนจดหมายตอบว่าทางอังกฤษต้องการพื้นที่เกาะฮ่องกงทั้งหมดเป็นของตัวเอง การเจรจาของทั้งสองคนในการหาข้อยุติปัญหาทางตอนใต้ของจีนนั้นนำไปสู่การเรียกร้องของทางจีนว่า จีนจะยอมปล่อยฮ่องกงไปแลกกับว่าทางอังกฤษจะต้องไม่ขยายเมืองท่าเพิ่มมากไปกว่านี้ โดยเฉพาะอย่างยิ่งต้องละทิ้งการเข้ามาตั้งเมืองท่าในแผ่นดินใหญ่ 

## เนื้อความของอนุสัญญา
ในวันที่ 20 กุมภาพันธ์ ทั้งสองคนได้ทำข้อตกลงอนุสัญญาร่วมกัน โดยมีเนื้อความหลักของอนุสัญญาดังนี้

นอกจากนี้เนื้อหาในอนุสัญญายังขอให้ทางอังกฤษถอนกำลังทหารและการควบคุมออกจากเกาะแก่งของจีนทุกแห่งที่อังกฤษเข้ายึดครอง ไม่ว่าจะที่ชวานปี๋ โจวชาน ที่ซึ่งทางอังกฤษเข้าครอบครองไว้ตั้งแต่เดือนกรกฎาคมปี 1840

ทว่าอนุสัญญาฉบับนี้ไม่ได้รับความเห็นชอบจากทางลอร์ดพาเมอร์สตัน ด้วยว่าเนื้อความจากอนุสัญญานั้นยังอนุญาตให้ทางจีนยังสามารถเก็บภาษีจากเกาะฮ่องกงได้เหมือนเดิม

## เหตุการณ์สืบเนื่อง
หลังการทำอนุสัญญาข้อตกลงร่วมกันในวันที่ 20 มกราคม หนึ่งวันให้หลังจากนั้นอังกฤษถอนตัวออกจากพื้นที่ชวานปี๋ (Chuenpi) และอพยพตัวเองลงไปตั้งหลักอยู่ที่เกาะฮ่องกง อันเป็นเกาะใหม่ใต้อาณัติของอังกฤษเป็นที่เรียบร้อยแล้ว 

ไม่กี่วันให้หลังพิธีส่งมอบเกาะฮ่องกงจัดฉลองอย่างยิ่งใหญ่ ในการเลี้ยงฉลองภายในวันส่งมอบนั้น ฉีช่านในฐานะผู้สำเร็จราชการแทนประจำมณฑลกวางตุ้งได้เดินทางเข้าพบเอลเลียตด้วยตัวเอง และร่วมงานเลี้ยงฉลองด้วยกัน
thumb|upright|กองทหารอังกฤษกำลังยินดีกับการส่งมอบเกาะฮ่องกงให้เป็นของอังกฤษ

### ความขัดแย้งขยายตัว
thumb|ค่ายทหารที่เป็นที่พบกันระหว่างเอลเลียตกับฉีช่าน

ทว่าข้อตกลงของฉีช่านที่ทำขึ้นมาในช่วงเดือนมกราคมนั้น ไม่ได้รับความเห็นชอบจากทางจักรพรรดิเต้ากวงและราชสำนัก ซึ่งยังต้องการให้ปราบปรามกบฏและพวกฝรั่งหัวแดงด้วยความรุนแรงต่อไป ไม่นานหลังจากนั้นจักรพรรดิได้มีพระราชโองการให้ฉีช่านใช้กำลังปราบปรามพวกอังกฤษ แต่ว่าฉีช่านเพิกเฉยต่อคำสั่งให้โจมตีในตอนนี้ ทำให้ตัวของฉีช่านต้องตกอยู่ในสภาวะกดดันจากทั้งสองด้าน คือทั้งคำสั่งจากเบื้องบน และสถานการณ์เบื้องหน้าในการเจรจากับอังกฤษ

เมื่อเข้าสู่เดือนกุมภาพันธ์ เอลเลียตได้เข้ามาเจรจาอีกครั้งกับฉีช่าน ด้วยว่าท่าเรือเมืองกวางโจวนั้นไม่ได้เปิดตามที่ได้ตกลงไว้  หลังจากการเจรจาอันเคร่งเครียดกว่าครึ่งวัน ฉีช่านก็ขอเวลาอีกสิบวันแล้วจะมาให้คำตอบ

แต่ทว่าในช่วงเวลานั้นฉีช่านได้ถูกปลดออกจากตำแหน่งผู้ว่าราชการมณฑลแล้ว และทางราชสำนักได้ส่งคนชุดใหม่มาปกครองและจัดการสงครามกับทางอังกฤษ ฉีช่านเดินทางกลับปักกิ่งก่อนจะต้องรับพิจารณาโทษของตัวเองหลังจากขัดคำสั่งขององค์จักรพรรดิ และผู้แทนชุดใหม่ที่ทางราชสำนักส่งไปได้ทำให้สงครามกับอังกฤษปะทุขึ้นมาอีกระลอกหนึ่ง

### ชะตากรรมของผู้ลงนามในสัญญา
ฉีช่านถูกพิจารณาโทษที่ปักกิ่งโดยมีการตั้งข้อหามากมาย ทั้งการให้ฮ่องกงกับพวกคนเถื่อน กบฏ และทรยศต่อชาติ หลังจากการพิจารณาคดีราชสำนักได้ตัดสินโทษประหารชีวิตให้แก่ฉีช่าน แต่สุดท้ายเขาก็ถูกจำคุกอยู่เกือบปีก็ถูกปล่อยตัวออกมา

ส่วนทางของชาลส์ เอลเลียตนั้น ต่อมาเขาก็ถูกสั่งปลดออกจากการเป็นทูตโดยลอร์ดพาร์สเมอตัน โดยมองว่าผลประโยชน์ที่ทางเอลเลียตกดดันจีนผ่านการเจรจานั้นไม่เพียงพอต่อความต้องการของอังกฤษ และฮ่องกงนั้นก็ไม่ได้ต่างอะไรไปจากเกาะอันกันดารที่ร้างจากผู้คน ก่อนจะแต่งตั้งให้พลตรีเฮนรี พอตติงเจอร์ (Henry Pottinger) แห่งกองทัพบอมเบย์ขึ้นรับตำแหน่งแทนที่เอลเลียตในเดือนพฤษภาคม

## ภาพ

File:Convention of Chuenpee 2.png|หน้าที่สอง
File:Convention of Chuenpee 3.png|หน้าที่สาม
File:Convention of Chuenpee 4.png|หน้าที่สี่ พร้อมลายมือชื่อของชาลส์ เอลเลียต


## อ้างอิง

## เชิงอรรถ

*Bernard, William Dallas; Hall, William Hutcheon (1844). *[https://books.google.com/books?id=GVQuAQAAIAAJ Narrative of the Voyages and Services of the Nemesis from 1840 to 1843]* (2nd ed.). London: Henry Colburn.
*Bingham, John Elliot (1843). *[https://books.google.com/books?id=QGY_AAAAMAAJ&pg=PA271 Narrative of the Expedition to China, from the Commencement of the War to Its Termination in 1842]* (2nd ed.). Volume 1. London: Henry Colburn.
*Bingham, John Elliot (1843). *[https://books.google.com/books?id=8TGwqgOCFR0C&pg=PA47 Narrative of the Expedition to China from the Commencement of the War to Its Termination in 1842]* (2nd ed.). Volume 2. London: Henry Colburn.
**[https://books.google.com/books?id=Li07AQAAMAAJ The Chinese Repository]*. Volume 10. Canton. 1841.
**[https://books.google.com/books?id=tiAPAAAAYAAJ&pg=PA492 The Chinese Repository]*. Volume 12. Canton. 1843.
*Courtauld, Caroline; Holdsworth, May; Vickers, Simon (1997). *The Hong Kong Story*. Oxford University Press. .
*Davis, John Francis (1852). *[https://books.google.com/books?id=9U4zAAAAMAAJ China, During the War and Since the Peace]*. Volume 1. London: Longman, Brown, Green, and Longmans.
*Eitel, E. J. (1895). *[https://archive.org/stream/europeinchinahis00eiterich#page/162 Europe in China: The History of Hongkong from the Beginning to the Year 1882]*. London: Luzac & Company. p.&nbsp;163.
*Ellis, Louisa, ed. (1886). *[https://books.google.com/books?id=3QgHAAAAQAAJ&pg=PA148 Memoirs and Services of the Late Lieutenant-General Sir S. B. Ellis, K.C.B., Royal Marines]*. London: Saunders, Otley, and Co. p.&nbsp;148
*Hoe, Susanna; Roebuck, Derek (1999). *The Taking of Hong Kong: Charles and Clara Elliot in China Waters*. Richmond, Surrey: Curzon Press. .
*Le Pichon, Alain (2006). *China Trade and Empire*. Oxford University Press. .
*Lowe, K. J. P. (1989). "Hong Kong, 26 January 1841: Hoisting the Flag Revisited". *Journal of the Hong Kong Branch of the Royal Asiatic Society*. Volume 29. p.&nbsp;12.
*Mao, Haijian (2016). *The Qing Empire and the Opium War*. Cambridge University Press. p.&nbsp;192. .
*Mackenzie, Keith Stewart (1842). *[https://books.google.com/books?id=yxgMAAAAYAAJ Narrative of the Second Campaign in China]*. London: Richard Bentley.
*Martin, Robert Montgomery (1841). "Colonial Intelligence". *The Colonial Magazine and Commercial-Maritime Journal*. Volume 5. London: Fisher Son, & Co. p.&nbsp;108.
*Martin, Robert Montgomery (1847). *[https://books.google.com/books?id=tNsDAAAAQAAJ&pg=PA66 China; Political, Commercial, and Social; In an Official Report to Her Majesty's Government]*. Volume 2. London: James Madden.
*Morse, Hosea Ballou (1910). *[https://archive.org/details/internationalrel00mors The International Relations of the Chinese Empire]*. Volume 1. New York: Paragon Book Gallery.
*Ouchterlony, John (1844). *[https://archive.org/details/chinesewaraccoun00ouchrich The Chinese War]*. London: Saunders and Otley.
*Scott, John Lee (1842). *[https://books.google.com/books?id=LCQLAAAAYAAJ&pg=PA5 Narrative of a Recent Imprisonment in China After the Wreck of the Kite]* (2nd ed.). London: W. H. Dalton. pp.&nbsp;5, 9.
**[https://books.google.com/books?id=_ljcbRMR2tQC&pg=PA244 The United Service Journal and Naval Military Magazine]*. Part 2. London: Henry Colburn. 1841.
*Tsang, Steve (2004). *A Modern History of Hong Kong*. London: I.B. Tauris. p.&nbsp;12. .
*Waley, Arthur (1958). *The Opium War Through Chinese Eyes*. London: George Allen & Unwin. .

หมวดหมู่:สนธิสัญญาเกี่ยวข้องกับสหราชอาณาจักร (ค.ศ. 1801–1922)
หมวดหมู่:สนธิสัญญาเกี่ยวข้องกับจักรวรรดิจีน
หมวดหมู่:สนธิสัญญาเกี่ยวข้องกับฮ่องกง
หมวดหมู่:สนธิสัญญาสันติภาพ
หมวดหมู่:ฮ่องกง